ขอบคันหินบาทวิถี แตกหัก ชำรุด จนทำให้ผิวบาทวิถี และแผ่นกระเบื้องปูพื้นทรุดตัวลงมาด้วย บริเวณหัวมุมปากซอยลาดพร้าว 8 เขตจตุจักร จึงขอฝากให้มีการบูรณะ ซ่อมแซมคันหินบาทวิถีใหม่ และปูพื้นกระเบื้องใหม่ด้วย
.
ทั้งนี้ ได้แจ้งผ่าน TraffyFondue ครั้งที่ 1 เลขที่ 2023-FRYCBH วันที่ 31 พ.ค. 66 ครั้งที่ 2 เลขที่ 2023-4UKDKU วันที่ 11 มิ.ย. 66 แต่ปัญหายังไม่ได้ถูกแก้ไขแต่อย่างใด
และเมื่อวันที่ 12 มิ.ย. 2566 ได้รับคำชี้แจงในระบบ TraffyFondue ว่า “กองแผนงานและประสานสาธารณูปโภค สำนักการโยธา กทม. ส่งต่อไปยัง การไฟฟ้านครหลวง MEA เนื่องจากเป็นการก่อสร้างท่อร้อยสายไฟฟ้าใต้ดิน ของการไฟฟ้านครหลวง” แต่ในความเป็นจริงด้านกายภาพที่คันหินแตกหักชำรุดนั้น เกิดจากรถเบียดขอบคันหิน ไม่ได้เกิดจากการขุดหรือก่อสร้างท่อร้อยสายไฟฟ้าใต้ดิน จึงขอให้สำนักการโยธา เป็นเจ้าภาพในการดำเนินการซ่อมแซมบูรณะเอง อย่าส่งเรื่องให้การไฟฟ้านครหลวงอีก เพราะเรื่องล่าช้ามานานแล้ว โยนเรื่องกันไปมาหาเจ้าภาพซ่อมไม่ได้ ซึ่งคันหินและพื้นบาทวิถีที่ชำรุดก็ไม่ได้มาก คงใช้งบประมาณไม่มาก